Diari Oficial de la Generalitat Valenciana


Sumari del DOGV 1946, del 19-01-1993 (1993/826918)

ORDRE de 17 de desembre de 1992, del Conseller d'Agricultura i Pesca, per la qual convoca les comunitats de regants, per a formular peticions o propostes, en relació amb la utilització de les aigües per al reg. a l'empara del Decret 47/1987, de 13 d'abril, del Consell de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/12/17/(1)/dof/vci/html**

### Dades del document

Número de DOGV
:   1946

Data del DOGV
:   19-01-1993

Secció del DOGV
:   DISPOSICIONS GENERALS

Número del document
:   1993/826918


Data del document
:   17-12-1992

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 17 de desembre de 1992, del Conseller d'Agricultura i Pesca, per la qual convoca les comunitats de regants, per a formular peticions o propostes, en relació amb la utilització de les aigües per al reg, a l'empara del Decret 47/1987, de 13 d'abril, del Consell de la Generalitat Valenciana.  
Davant la necessitat de continuar actuant en els processos de racionalització de les aigües per al reg, i conjuminant les necessitats que se'n deriven amb les possibilitats pressupostàries, procedeix, d'acord amb l'article 3r. del títol I del Decret 47/87, de 13 d'abril, del Consell de la Generalitat Valenciana, disposar la convocatòria pública a les comunitats de regants, perquè formulen les seues peticions o propostes en relació amb l?ús de les aigües per al reg. Vist l'esforç econòmic que han realitzat aquestes entitats durant els últims anys en aquest tipus d'obres, la majoria de les quals s'executen en diverses anualitats, i tenint en compte la necessitat de tenir l'absoluta garantia de cobertura per al pagament de les quantitats compromeses amb càrrec a futurs exercicis, sembla convenient de subvencionar l?execució d'obres de menor magnitud econòmica o que siguen complementàries d'obres en curs de realització.  
Per tot açò, i fent ús de les facultats que tinc atribuïdes,  
DISPOSE  
Article primer Es convoca les comunitats de regants perquè, amb càrrec al pressupost de 1993 i amb el compliment dels requisits que s'estableixen en l'article 5è d'aquesta ordre, poden sol·licitar tantes peticions com vulguen, en relació amb l?ús de l'aigua per al reg, conformement al que es disposa en els articlesIr., 2n. i 8è. de la Llei 7/1986, de la Generalitat Valenciana, de 22 de desembre i l'article 3r. del Decret 47/1987, de 13 d'abril, del Consell de la Generalitat Valenciana.  
Les subvencions es pagaran amb càrrec al capítol programa i línia de subvenció que corresponguen en els pressuposts de la Generalitat Valenciana per a 1993, una vegada deduïts els imports que s'hagen contret en exercicis anteriors corresponents a l'anualitat de les obres que procedesca d'executar en 1993, i quedarà per tant condicionada la seua concessió a la publicació en el Diari Oficial de la Generalitat Valenciana de la corresponent determinació pressupostària.  
Les subvencions que es concedesquen a les comunitats de regants seran aprovades pel Conseller d'Agricultura i Pesca i ratificades, si escau, pel Consell de la Generalitat Valenciana, i no podran excedir del 40 per cent del cost real de les obres.  
En el supòsit que el conjunt de sol·licituds represente una subvenció que supere la dotació pressupostària assignada a aquesta línia, la Conselleria d'Agricultura i Pesca procedirà al prorrateig de l?import global màxim fixat entre els sol·licitants que reunesquen tots els requisits que s'exigeixen en aquesta convocatòria.  
Article segon  
Les peticions hauran de formular-se en el termini de trenta dies hàbils des de la publicació de la convocatòria i es presentaran en les direccions territorials de la Conselleria d'Agricultura i Pesca, d'acord amb el model de sol·licitud que figura com a annex d'aquesta ordre, i s'hi aportarà la documentació expressada.  
Amb caràcter obligatori aquesta sol·licitud s'haurà d'acompanyar d'una memòria tècnica o projecte que, inexcusablement, haurà de contenir, si més no, els següents documents:  
a) Memòria explicativa en la qual conste la justificació de l?estalvi d'aigua.  
b) Plànols de situació i descripció de les obres.  
c) Preus unitaris que s'hi apliquen.  
d) Amidament.  
e) Pressupost.  
Article tercer  
En cas que s'opte per la presentació de la memòria tècnica, aquesta no podrà sobrepassar la xifra de 5 milions de pessetes, referida al pressupost d'execució per contracta o per administració. Cada comunitat podrà presentar un màxim de tres memòries tècniques, i s'establirà, igual que per als projectes, un límit màxim de 15 milions de pessetes com a cost de la inversió subvencionable per a cada comunitat.  
Article quart  
Conformement al que s'estableix als articles 4t. i 8è de l'esmentat Decret 47/1987, les peticions, després de l'estudi previ, seran classificades en dos grups: les que calga un projecte de pla d'utilització d'aigües per a reg, i les que no en calga.  
Aquesta classificació donarà lloc, si s'escau, a les actuacions que s'establesquen en els títols II i III de l'esmentat decret, i per a ambdós casos, si escau, a les determinades en el títol IV.  
Article cinqué  
Seran requisits perquè procedesca l'admissió de les sol·licituds de subvenció, els següents:  
1r. Que les obres tinguen per objectiu la millora de les conduccions existents, la reconversió de sistemes de reg tradicional en regatge localitzat o qualsevol altra mesura que signifique un estalvi efectiu d'aigua per a reg.  
2n. Que la comunitat sol·licitant haja complert els compromisos adquirits en aquesta línia en els dos últims exercicis.  
3r. Que es presente un programa d'actuació que garantesca l?execució de les obres d'acord amb el següent calendari: les obres auxiliades amb càrrec al pressupost de 1993 hauran d'estar acabades i certificades abans del 10 de novembre de 1993 i les finançades amb càrrec a l?exercici de 1994, abans del 10 de novembre de 1994. La comunitat en aquest programa assumirà els perjudicis que es derivassen del seu incompliment, inclosa la pèrdua de la subvenció corresponent a les quantitats no certificades en el termini estipulat i, si escau, la revocació de la subvenció total aprovada.  
4t. Que s'acredite el compliment de les obligacions fiscals, així com també d'aquelles que incumbesquen a la Seguretat Social.  
Article sisè  
Si les obres estan subjectes a avaluació o estimació d'impacte ambiental, caldrà presentar l?informe favorable de la Conselleria de Medi Ambient, d'acord amb el que es disposa en el Decret 162/90, de 15 d'octubre, pel qual s'aprova el reglament per a l?execució de la Llei 21/1989, de 3 de març, d'Impacte Ambiental. La data límit de presentació d'aquest document es fixarà l'1 d'abril de 1993.  
Article seté  
L'execució de les obres per a les quals es concedesca la subvenció podrà realitzar-se pel sistema d'administració o per contracta. En aquest darrer cas ha de quedar garantida la concurrència pública i es podrà personar la corresponent representació de la Direcció General de Desenvolupament Agrari en l'acte d'adjudicació. A aquest efecte la comunitat de regants haurà de comunicar amb anterioritat a l'acte d'adjudicació la data de la celebració. S'informarà la Conselleria d'Agricultura i Pesca del resultat de l'adjudicació.  
Article vuitè  
Les direccions territorials trametran als serveis centrals les peticions que es presenten, amb el seu informe, en el termini de 20 dies a partir del següent al de la terminació del termini de presentació de sol·licituds.  
Article novè  
A proposta de la Direcció General de Desenvolupament Agrari, la Conselleria d'Agricultura i Pesca publicarà l'ordre en la qual, si fa el cas, es declare la innecessarietat dels plans d'utilització d'aigua per a reg, i es procedirà a l'aprovació de les propostes de resolució de concessió de subvenció, que seran notificades als interessats.  
Article deu  
En aquesta resolució de concessió de la subvenció s'establiran les característiques de la millora, així com també el termini d'execució de les obres. Aquesta resolució podrà modificar la proposta plantejada en el seu dia per la comunitat de regants.  
Article onze  
Per al pagament de la subvenció s'haurà de justificar l'execució de l'obra mitjançant l'aportació de les certificacions, i serà igualment necessari que el tècnic de la Conselleria d'Agricultura i Pesca designat a aquest efecte, informe favorablement de la seua execució i de la congruència amb el projecte o memòria aprovats.  
En tots els supòsits, les obres finançades amb càrrec a l'exercici de 1993 s'hauran de supervisar abans del 20 de novembre, perquè puga procedir-se a la revisió de les propostes i a la formalització de les degudes ordres de pagament.  
DISPOSICIONS FINALS  
Primera  
Es faculta la Direcció General de Desenvolupament Agrari perquè puga dictar tantes disposicions com siguen necessàries per al desenvolupament d'aquesta ordre.  
Segona  
Aquesta ordre entrarà en vigor l?endemà de la seua publicació en el Diari Oficial de la Generalitat Valenciana.  
València, 17 de desembre de 1992.  
El Conseller d'Agricultura i Pesca,   
LUIS FONT DE MORA MONTESINOS  
ANNEX  
Proposta de racionalització de l'aigua per a reg  
(Conformement al Decret 47/1987, de 13 d'abril, del Consell de la Generalitat Valenciana)  
Denominació del titular.  
CIF  
Domicili província  
Municipi comarca telèfon  
Representant  
Com a domicili del representant  
Documentació que s'hi adjunta:  
Documentació que s'hi adjunta:  
- Certificat de l'acord de sol·licitud recollit en l'acta amb l'acord de petició d'ajudes, facultats de representació, termini d'execució de les obres.  
- Ordenances i/o estatuts de la comunitats de regants, en la qual consta la seua aprovació per l?organisme hidràulic competent.  
- Documentació que acredite el compliment de les obligacions fiscals i amb la Seguretat Social.  
- Entitat bancària, agència, localitat i número de compte (certificat de l?entitat bancària).  
- Còpia del document d'identificació fiscal.  
- Altres (especifiqueu quins):  
- Si fa el cas, documentació estimada pel peticionari que justifique l'estalvi de l'aigua de reg, sense minva de la capacitat de productivitat dels terrenys.  
- Exposició del problema: situació actual, agricultors i superfície afectada, etc.  
- Solucions proposades pel peticionari objectius proposats, estalvi d'aigua estimat etc.  
- Cost aproximat de les obres i calendari previst d'execució, per anualitats, segons el peticionari.  
València, de de 19  
CONSELLERIA D'AGRICULTURA I PESCA - VALENCIA


Còpia Permalink ELI